**Самарқанд вилояти Булунғур тумани тўғрисида
МАЪЛУМОТ**

**Умумий маълумотлар.**

 Булунғур туманининг умумий майдони 0,76 минг кв. км ёки вилоят ҳудудининг 5 фоизини ташкил этади.Туман Жомбой, Тайлоқ, Ургут туманлари ва Жиззах вилояти билан чегарадош. Самарқанд шаҳригача бўлган масофа
28 км.

Транспорт инфратузилмаси ривожланган. Туман ҳудудидан 17 км М-39 магистрал автомобил йўли, электр энергияси, газ, ичимлик сув ва оқова сув тармоқлари мавжуд.

Худуддан Зарафшон дарёси оқиб ўтади. Бундан ташқари туманни “Оқтепа”, “Янгибеш” ва “Булунғур ариқ” каналлари сув билан таъминлайди.

**Аҳоли ва меҳнат ресурслари.**

Туманда 2019 йилнинг 1 январ ҳолатига 182,8 минг аҳоли истиқомат қилади. Иқтисодий фаол аҳоли сони 44,1% (79026 киши), расмий секторда 11% (19192 киши) норасмий секторда 29,2% (52023 киши) фаолият кўрсатади. Ишсизлик даражаси 9,9 % ни ва чет элда ишлаётганлар сони 12,0 % (20624 киши) тани ташкил этади.

**2018 йил асосий кўрсаткичлари.**

Ишлаб чиқарилган махсулот хажми, шундан:

* ***саноат ишлаб чиқаришда*** *518,4 млрд сўмни (100,2%);*
* ***қурилиш ишлари*** *88,8 млрд сўмни (104,4%);*
* ***қишлоқ хўжалик ялпи маҳсулоти*** 3153,5 млрд сўмни (102,5%);
* ***хизмат кўрсатиш*** 238,4 млрд сўмни (106,9%);
* ***чакана савдо*** 836,7 млрд сўмни (107,3%) ташкил этди.

**Ишбилармонлик муҳити.**

2018 йилда 141 та янги кичик бизнес субъектлари ташкил этилиб (2017 йилга нисбатан 41 та кўп), умумий сони 714 тага етган.

Янги очилган тадбиркорлик субъектлари соҳалар кесимида, қишлоқ ҳўжалигида 36 та, саноатда 29 та, қурилишда 7 та, савдода 36 та, ташиш ва сақлашда 4 та, яшаш ва овқатланиш бўйича хизматларда 10 та, ахборот ва алоқа хизматларида 3 та, соғлиқни сақлаш ва ижтимоий хизматларда 4 та ва бошқа соҳаларда 12 тани ташкил этган.

**Хорижий инвестициялар ва экспорт.**

Туманда жами 7 та хорижий (5 та) ва (2) қўшма корхоналар рўйхатдан ўтган, шундан 2 таси (хорижий корхона) Хитой (2 та), Италия (1 та), Англия (1 та), Афғонистон (2 та), Россия ва Туркия (1 та) давлатлари корхоналари билан ҳамкорликда ташкил этилган. 2019 йил 3-чорагида ташкил этилган. Мазкур корхоналар Афғонистон (2 та) ташкил этилди.

Туманда 2019 йилда 7 та тўғридан-тўғри хорижий инвестиция иштирокида амалга оширилаётган корхоналар мавжуд бўлиб, бугунги кунга қадар 5 та хорижий инвестиция иштирокида амалга оширилаётган корхоналар томонидан 6,1 млн АҚШ доллари миқдорида тўғридан-тўғри хорижий инвестициялар киритилди.

 Жумладан:

**1.**Хитой Халқ Республикаси инвестори Chen Chongzhou томонидан 2018 йил
13 декабрида **“**Хитой Беш Бармоқ қурилиш материаллари” МЧЖ шаклдаги хорижий корхонасини ташкил қилинди. “Хитой Беш Бармоқ қурилиш материаллари” МЧЖ шаклдаги хорижий корхона томонидан қурилиш материаллари яъни пишиқ ғишт ишлаб чиқаришни ташкил этиш учун 3,0 млн АҚШ доллар миқдорида хорижий инвестиция ҳисобидан 100 та янги иш ўринлари яратилиши кўзда тутилган.

Мазкур корхоналар бугунги кунга қадар 2,9 млн АҚШ доллари миқдорида тўғридан-тўғри хорижий инвестиция киритилди. Ҳозирги кунда инвестор томонидан қурилиш ишлари (95 %) олиб борилмоқда.

**2.“**Самарқанд Гарден пласт” МЧЖ шаклидаги қўшма корхонаси томонидан мевани қайта ишлаш ва колибировка қилиш лойиҳасини кенгайтириш мақсадида 1.2 млн.АҚШ доллар миқдорида тўғридан-тўғри хорижий инвестиция киритилди. Корхонада қўшимча 30 та янги иш ўринлари яратилди.

**3.**Италия давлатининг “Maestro Verde” компанияси томонидан “VITIS DOMINIUS” МЧЖ шаклидаги хорижий корхонаси ташкил этилиб 100 гектар ер майдонида 1,2 млн АҚШ доллар миқдорига тенг бўлган Манзарали дарахт кўчатларини етиштириш лойиҳаси амалга оширилмоқда.Италиялик Инвестор томонидан 12 минг АҚШ доллари миқдорида тўғридан-тўғри хорижий инвестициялар киритилган. Ҳозирги кунда лойиҳа-смета хужжатлари тайёрланмоқда.

**4.**Хитой Халқ Республикасининг илғор технологиялари асосида “Агросаноат кластери”ни Хитой инвесторларини жалб қилган ҳолда чорвачилик комплексини амалга ошириш юзасидан 2019 йил 19 январь куни Хитой Халқ Республикасидан **“**Henan Wanbang Selected Suррly Chain Management Co. LTD” компаниясининг 4 кишидан иборат вакиллари хорижий инвесторлар
Li Don, Jan Хо, Xuan Xayming, Jang Bin (провинция Хенан) иштирокидаги делегация Булунғур туманига ташриф буюрди. Хитойлик тадбиркорлар томониджан 2019 йил туманда “Samarkand Richland International investment” МЧЖ шаклдаги хорижий корхонаси ташкил этилди. Жорий йилнинг 10 сентябр ҳолатига инвесторлар томонидан 1,9 млн АҚШ доллари миқдорида тўғридан-тўғри хорижий инвестиция киритилди. Инвесторлар томонидан ҳозирги кунда қурилиш ишлари олиб борилмоқда.

1. Афғонистон Республикаси инвестори томонидан туманда “Қобул Самарқанд греен ҳоус” МЧЖ шаклдаги қўшма корхона ташкил қилиниб, мазкур корхонага туман ҳокимлиги томонидан 2 гектар ер майдони ажратилиб, ушбу ер майдонида замонавий иссиқхона лойиҳасини амалга ошириш режалаштирилди. Лойиҳанинг умумий қиймати 1,2 млн АҚШ доллар шундан, 1,2 млн АҚШ доллар тўғридан-тўғри хорижий инвестиция ҳисобига амалга оширилмоқда.Ҳозирги кунда 15 минг АҚШ доллар миқдорида тўғридан-тўғри хорижий инвестиция киритилган.

2.“Pure Diamond Silk” МЧЖ шаклдаги ипак қуртини етиштириш ва ипакни қайта ишлайдиган кўшма корҳона томонидан 4,5 млн АҚШ доллари тўғридан-тўғри хорижий инвестиция ҳисобига 200 та янги иш ўринлари яратилади. Ҳозирги кунда хорижий хамкорлар билан музокаралар олиб борилмоқда.

Ҳозирги кунда туманда Хитой Халқ Республикасидан келган инвесторлар томонидан пишиқ ғишт ишлаб чиқариш лойиҳаси амалга оширилмоқда.

 Туманда 2018 йилда 464 минг доллар, 2019 йилнинг 3-чорагида
5,9 млн.долл. миқдорида тўғридан-тўғри хорижий инвестиция жалб қилинган.

2018 йилда экспорт ҳажми 13,8 млн.долл.ни (нўхот, гилос, узум, қуруқ мевалар, сабзавот ва бошқа маҳсулотлар) ва 2019 йилнинг 9 ойи давомида
15,6 млн.долл.ни ташкил қилган.

**Қишлоқ хўжалиги.**

***Туманда ерлардан фойдаланиш.***

Жами 75,2 минг га ерлардан, 28,1 минг га. экин ерлари (ўртача ер бонитети – 61,1 балл), 5,5 минг га. турар жойлар ва томорқа ерлари, 275 га. ўрмон ва дарахтзорлар, 6,9 минг га. бошқа ерлар (дарёлар, тепаликлар, электр узатиш тармоқлари ва ҳк.) ҳиссасига тўғри келади.

Экин экиладиган ерлар 28,1 минг га. шундан, 15,6 минг га.суғориладиган ерлар, кўп йиллик дарахтзорлар 8,4 минг га., лалми 12,5 минг гектарни ташкил этади.

Туманда 2019 йилда 7,9 минг га. ер майдонида ғалла экилиб, 54,8 минг тонна ҳосил олинган. Етиштирилган пилла миқдори 1014 тоннани ташкил этган*(бажарилиши 122,3 %)*.

***Чорвачилик.***

Туманда 2018 йилда жами 101,9 минг бош йирик шохли қорамол мавжуд бўлиб, 11,9 минг тонна гўшт, 61,9 минг тонна сут ишлаб чиқарилган. Туман вилоят ҳудудлари ичида гўшт етиштириш бўйича 4 ўринни, сут бўйича
7 ўринни эгаллайди.

Тайлоқ туманида чорвачиликка ихтисослашган хўжаликларда ўртача ҳар бир сигирдан 4,1 литр сут соғиб олинган.

Туманда наслли қорамол сони 413 бошни, жами қорамол бош сонидаги улуши 0.4 фоизни ташкил этади.

***Паррандачилик.***

2018 йилда туманда жами 480,5 минг бош парранда мавжуд бўлса, паррандачиликка ихтисослашган корхоналарда улар сони 49,0 минг бошни (10,0%) ташкил этмоқда. Бу корхоналар томонидан 60,9 тонна парранда гўшти ишлаб чиқарилган. Лекин, парранда гўшти тайёрлашда аҳоли истеъмол меъёри бўйича ҳар бир кишига ўртача 5,7 кг ёки йиллик эҳтиёжга нисбатан 0,03 фоиз парранда гўшти етиштирилмоқда.

***Мева-сабзавотларни етиштириш ва қайта ишлаш.***

Тойлоқ тумани мева-сабзавотчиликка ихтисослаштирилган ҳудуд ҳисобланади. Туманда жами 4,6 минг гектарли боғлар мавжуд бўлиб, *(шундан 1807 га интенсив боғлар)*, шундан ҳосилли 1846 гектар, 24,9 минг тонна мева, 5 минг гектар майдондан 108,5 минг тонна сабзавотлар етиштирилади. Шунингдек, мавжуд 972 гектар олмазорлардан 15 169 тонна олма, 1 гектар ўрикзордан 10 тонна олхўри, 204 гектар шафтолидан 2448 тонна, 103 гектар олхўридан 1449 тонна, 219 гектар гилос 2411 тонна, 329 гектар олча 3290 тонна, 11 ёнғоқдан 108 тонна ва 2,45 минг гектар шундан ҳосилли 1,92 гектар токзорлардан 22,1 минг тонна узум етиштирилади.

Вилоятда картошка маҳсулотига бўлган талаб 191,5 минг тоннани ташкил этиб, туманда 6 453 гектар майдонда бир йилда етиштириладиган картошка
119,5 минг тонна. Булунғур тумани билан чегарадош Тайлоқ туманида 2018 йилда 74,9 минг тонна картошка етиштирилган, Самарқанд туманида эса 2018 йил якуни билан жами 17,2 минг тонна картошка маҳсулотлари етиштирилган.

Туманда бугунги кунда 24,5 минг тонна мева-сабзавотни, 4,5 минг тонна узум маҳсулотини, 45,6 минг тонна мева-сабзавотни қуритиш линиялари мавжуд бўлиб, Жомбой, Тайлоқ қисман Ургут туманида етишитирилган маҳсулотларини қайта ишлаб келмоқда.

**Саноат ишлаб чиқариш ва хом-ашё ресурслари:**

Туманда 125 та саноат корхоналари мавжуд. 2018 йил якуни билан ушбу корхоналар томонидан 0,5 трлн. сўмлик саноат маҳсулотлари ишлаб чиқарилган бўлиб, вилоятдаги улуши – 4,4 фоизни ташкил этган.

Мисол учун, Туманда фаолият юритаётган “Афросиёб-мева” қўшма корхонасида 20 минг тонна қувватга эга мева маҳсулотини қайта ишлаб мева концентрати ишлаб чиқарилмоқда енгил саноат маҳсулотлари ишлаб чиқарилиб ҳозирги кунга келиб вилоятнинг Жонбой, Жиззах вилоятининг Бахмал, Ғаллаорол, Зомин туманларида етиштириладиган мева маҳсулотининг асосий ҳаридори ва ушбу корхонада қайта ишланиб экспортга чиқарилмоқда.

***Қайта ишлаш корхоналари.***

Ҳудудда қишлоқ хўжалиги маҳсулотларини саноат усулида қайта ишлашга ихтисослашган, "Булунғур-1" МЧЖ (3 минг тонна узумни қайта ишлаш),"Мехнат агрофирма" МЧЖ (1 минг тонна узумни қайта ишлаш),
“Афросиёб-мева” МЧЖ ҚК (20 минг тонна мева концентрати ишлаб чиқариш) корнхоналари мавжуд.

Шунингдек, саноатнинг бошқа тармоқларида "Мароқанд Сифат" МЧЖ (пахтадан ип-калава ишлаб чиқариш), "Унверсал Мараканд Пласт" МЧЖ (политилен қувур ишлаб чиқариш) корхоналари мавжуд.

***Бўш турган бинолардан самарали фойдаланиш.***

Туманда 2018-2019 йиллар мобайнида жами 230 та бўш бинолари аниқланиб, шундан, 140 тасидан самарали фойдаланган.

Бугунги кунда 90 та бўш турган объектлари мавжуд бўлиб, умумий ер майдони 22 гектар, шу жумладан, бино ости ер майдонлари3,7 гектарни ташкил этади.

Жумладан, “Истиқлол” МЧЖда 3 гектар майдон, бино ости майдони
0,44 гектарни ташкил этмоқда.

2020-2021 йилларда ушбу бўш объектлар негизида 18 млрд. сўмлик лойиҳалар ишлаб чиқилиши ва бўш бинолардан самарали фойдаланиш режалаштирилган.

**Хизмат кўрсатиш ва сервис.**

2018 йилда кўрсатилган хизматлар ҳажми аҳоли жон бошига 1 100 минг сўмни (вилоят бўйича ўртача 2 235 минг сўм) ташкил қилиб вилоят ўртача кўрсаткичидан -1135 минг сўмга кам. Хизматларнинг аҳоли жон бошига вилоятдаги улуши 4,2%ни ташкил қилади.

Туманда охирги йилларда юқори технологияли хизмат турлари, жумладан технологик ускуналарга техник хизмат кўрсатиш, алоқа ва ахборотлаштириш ҳамда қурилиш хизматлари юқори ўсиш суратларига эришилди. Савдо хизматлари (52,1%), транспорт хизматлари (23,7%) ва шахсий хизматлар салмоқли улушни ташкил этади.

**Туманни ривожлантиришда мавжуд салоҳият.**

**Саноатда.**

2020-2021 йилларда “Сиёб Шавкат Орзу” фермер хўжалиги негизида қўшимча 20 минг тонна сутни қайта ишлаш линиясини ишга тушириш импорт ўрнини босувчи сут маҳсулотлари (сир, бринза ва бошқалар) ишлаб чиқариш истиқболлари белгиланган.

*Кооперация ва маҳаллийлаштириш.*

Туманда импорт ўрнини босувчи, экспортга мўлжалланган лойиҳа ҳисобланган “Азия метал стандарт” МЧЖда трубалар, уголниклар ишлаб чиқариш линиясини ташкил этиш, ишлаб чиқаришни маҳаллийлаштириш даражасини 30 фоиздан ошириш белгиланган.

Корхона томонидан ишлаб чиқариладигани маҳсулотлар ҳажми 2019 йил якунигача 567,4 минг тонна, 2020 йилда 1000 минг тонна, 2021 йилда эса 2000 минг тоннани ташкил этиши кўзда тутилган.

Шунингдек, туманда тўғридан-тўғри хорижий инвестиция жалб этиш ҳисобидан “Japan trading” ҚК бир йилда 4 млн. дона тиббиёт шприцлари ҳамда бир марталик тиббиёт қўлқоплари импорти ўрнини босадиган ишлаб чиқариш лойиҳасига 2,5 млн. АҚШ доллар инвестиция киритиш белгиланган.

***Қурилиш-материаллари саноати***

Зарафшон дарёсининг ўнг томонида мавжуд 3 та саноат корхоналар негизида қазиб олинаётган қум-шағалдан ишлаб чиқарилаётган чақиқ тош ва юқори сифатли ювилган қум асосида 2020-2021 йилларда темир-бетон маҳсулотлари ишлаб чиқариш истиқболлари мавжуд.

**Кичик саноат зоналари ташкил этиш имкониятлари.**

2019 йилнинг бугунги ҳолатида туманда мавжуд барча ер майдонларинг балл банитети юқори бўлганлиги ва суғориладиган ер майдонлари ҳисобланганлиги туфайли кичик саноат зоналари ташкил этилмаган.

Бу мақсадда 2019-2020 йилларда Боғизағон маҳалласи ҳудудидан ўтувчи
М-39 халқаро трасса ёнида жойлашган собиқ иссиқхона ҳудудида 6,1 гектар майдонда юқори технологияларга асосланган, импорт ўрнини босувчи саноат маҳсулотларини экспорт қилиш салоҳиятига эга кичик бизнес субъектларини ташкил этиш режалаштирилган.

**Қишлоқ хўжалигида.**

2020 йилда 1 та лойиҳа асосида 100 гектар ер майдонида интенсив боғ жумладан: "Греен гарден Булунғур" МЧЖда 100 гектар ер майдонида интенсив боғ ташкил этилади.

1 та лойиҳа асосида 2 гектар ер майдонларда замонавий иссиқхоналар барпо этилади. Жумладан "Мароканд хунарманд Савдо сервис" МЧЖ томонидан 2 гектар замонавий иссиқхоналар барпо этилади.

Шунингдек, “Акмал Тошпўлатов” фермер хўжалиги томонидан 1000 тонна буғдойни қайта ишлайдиган тегирмони, 10 минг тонна сутни қайта ишлаш линияси ишга туширилади.

***Чорвачиликда.***

Дастур доирасида 2019-2021 йилларда зотли қорамоллар сонини 1 минг бошга, 2029 йилда 4 минг бошга ёки жами қорамол бош сонига нисбатан 10,0 фоизга кўпайтириш бўйича лойиҳа қиймати 2019-2021 йилларда 85 млрд.сўм бўлган 1 та лойиҳа амалга оширилади.

***Паррандачиликда.***

Дастур доирасида тухум йўналишидаги ва бройлер гўшти ишлаб чиқариш бўйича 2020 йилда тухум ва бройлер гўшти етиштириш йўналишида 2 та
30 минг бош, умумий қиймати 3,6 млрд сўм бўлган паррандачилик хўжаликлари ташкил этилади.

Жумладан, 2020 йилда 20 минг бош товуқ боқишга мўлжалланган паррандачилик комплекси "Булунғур насилли паррандаси" МЧЖ томонидан фойдаланишга топширилади.

**Хизмат кўрсатиш ва сервисда.**

Туманда 2019 йил январь-август ойларида жами хизматларнинг умумий ҳажми 190,4 млрд.сўмни (107,1 %) ташкил этиб, йил якунига 438,8 млрд.сўмни (107,7 %) ташкил этиши кутилмоқда.

Туманда 40 дан ортиқ хизмат турлари бўйича 1651 та хизмат кўрсатиш ва сервис шаҳобчалари талаб этилиб, бугунги кунда 873 та хизмат кўрсатиш шаҳобчалари, шундан энг асосий хизмат турларидан, 52 та дорихона, 60 та тикувчилик ательеси, 54 та сартарошхоналар, 11 та суғурта ва банк хизматлари, 27 та спорт соғломлаштириш марказлари, 6 таконсалтинг (аудиторлик ва бизнес маслаҳат марказлари) ва бошқа замонавий хизмат турларини ташкил этиш талаб этилади.

Миграция даражаси юқорилиги, саноат, қишлоқ хўжалиги соҳаларида ишлаб чиқариш корхоналари кўпайиши молия, банк, суғурта хизматларига талаб ортишига олиб келади. Шу муносабат билан аҳолининг банк-молия хизматларига бўлган эҳтиёжини қондириш мақсадида 11 та суғурта ва банк хизмати, 6 та консалтинг (аудиторлик ва бизнес маслаҳат марказлари) ташкил этилиши кўзда тутилган.

Халқаро пул ўтказмалари, сайёр касса, банкомат, тиббий суғурта, бизнес ва бухгалтерия маслаҳати, риэлторлик каби янги хизмат турларини ташкил этиш керак.

**Туризм.** Тайлоқ тумани Самарқанд шаҳри ҳамда Ургут туманига яқин жойлашганлиги, ҳудудда туризмни ривожлантиришга ўз таъсирини кўрсатади. “Чароғбон”, “Бирлик”, “Боғичинор” МФЙ ҳудудларида замонавий уй меҳмонхоналари, савдо дўконлари, дам олиш масканлари, истироҳат боғларини ташкил этиш, рекреацион хизматлар, соғломлаштириш масканлари қуриш имкониятлари мавжуд.

Сўнгги вақтларда ривожланиб бораётган агротуризмни “Қўрғонча” МФЙ да жойлашган “Сиёб Шавкат Орзу” фермер хўжалиги базасида хорижий ва маҳаллий сайёҳлар учун ташкил этилиши, бундан ташқари, туманда фаолият кўрсатаёт “Боғизағон” вино заводида сайёҳлар учун вино туризмини йўлга қўйиш мумкин.

Шунингдек, 71 та маданий мерос объектлари ҳамда ушбу ҳудудда Ат-Дорамий зиёратгоҳи мавжуд бўлиб, зиёрат туризмини ривожлантириш имкониятлари мавжуд.